A4-0094/99

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Συμβουλίου που αφορά το μεταφερόμενο εξοπλισμό υπό πίεση (12050/98 - C4-0679/98 - 97/0011 (SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου 12050/98 - 97/0011(SYN),

- έχοντας υπόψη τη γνωμοδότησή του σε πρώτη ανάγνωση ((EE C 80 της 16.3.1998, σελ. 212.)) σχετικά με την πρόταση της Επιτροπής προς το Συμβούλιο (COM(96)0674) ((ΕΕ C 95 της 24.3.1997, σελ. 2.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 75, παράγραφος 1 της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Μεταφορών και Τουρισμού (A4-0094/99),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Άρθρο 5, παράγραφος 1, δεύτερο εδάφιο

>Αρχικό κείμενο>

Όταν ο εξοπλισμός κατασκευάζεται εν σειρά, τα κράτη μέλη μπορούν να επιτρέψουν η επαναξιολόγηση της συμμόρφωσης σχετικά με τα δοχεία, περιλαμβανομένων των στροφίγγων τους και των λοιπών εξαρτημάτων που χρησιμοποιούνται για τη μεταφορά, να πραγματοποιείται από προκριθέντα οργανισμό, υπό την προϋπόθεση ότι η επαναξιολόγηση της συμμόρφωσης προς τον τύπο πραγματοποιείται από κοινοποιημένο οργανισμό.

>Κείμενο μετά την ψηφοφορία στο ΕΚ>

Όταν ο εξοπλισμός κατασκευάζεται εν σειρά, τα κράτη μέλη μπορούν να επιτρέψουν η επαναξιολόγηση της συμμόρφωσης σχετικά με τα δοχεία, περιλαμβανομένων των στροφίγγων τους και των λοιπών εξαρτημάτων που χρησιμοποιούνται για τη μεταφορά, να πραγματοποιείται από προκριθέντα οργανισμό, υπό την προϋπόθεση ότι η επαναξιολόγηση της συμμόρφωσης προς τον τύπο πραγματοποιείται από κοινοποιημένο οργανισμό.

Οι κοινοποιημένοι οργανισμοί μπορούν να πραγματοποιούν επισκέψεις χωρίς προειδοποίηση προκειμένου να επαληθεύουν εάν η επαναξιολόγηση πραγματοποιήθηκε κατά τρόπο σωστό και αποτελεσματικό[semigr ] σε περίπτωση παρατυπίας εφαρμόζονται αναλόγως τα προβλεπόμενα στο άρθρο 12.

(Τροπολογία 2)

Άρθρο 12, δεύτερο εδάφιο

>Αρχικό κείμενο>

Σε περίπτωση που εξακολουθεί να μην υπάρχει συμμόρφωση, το κράτος μέλος οφείλει να λάβει όλα τα κατάλληλα μέτρα, σύμφωνα με τη διαδικασία που ορίζεται στο άρθρο 11, προκειμένου να περιοριστεί ή να απαγορευθεί η διάθεση στην αγορά, η μεταφορά, ή η χρήση του εν λόγω εξοπλισμού ή προκειμένου να διασφαλισθεί η απόσυρσή του από την αγορά ή την κυκλοφορία.

>Κείμενο μετά την ψηφοφορία στο ΕΚ>

Σε περίπτωση που εξακολουθεί να μην υπάρχει συμμόρφωση, το κράτος μέλος

ενημερώνει αμέσως την Επιτροπή και οφείλει να λάβει όλα τα κατάλληλα μέτρα, σύμφωνα με τη διαδικασία που ορίζεται στο άρθρο 11, προκειμένου να περιοριστεί ή να απαγορευθεί η διάθεση στην αγορά, η μεταφορά, ή η χρήση του εν λόγω εξοπλισμού ή προκειμένου να διασφαλισθεί η απόσυρσή του από την αγορά ή την κυκλοφορία.

(Τροπολογία 3)

Άρθρο 15, παράγραφος 3, εδάφιο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Κάθε δύο χρόνια η Επιτροπή ενημερώνει το Συμβούλιο και το Ευρωπαϊκό Κοινοβούλιο για τα μέτρα που υιοθετήθηκαν σύμφωνα με το παρόν άρθρο. Η Επιτροπή, βάσει των εν λόγω τροποποιήσεων φροντίζει να εκπονήσει, στην περίπτωση που τούτο κριθεί σκόπιμο, ένα ενιαίο κείμενο περιέχον τις διατάξεις που προσετέθησαν στο μεταξύ και ενδεχόμενως μία αναθεώρηση της παρούσας οδηγίας.

(Τροπολογία 4)

Παράρτημα ΙV, Μέρος ΙΙ, παράγραφος 5

>Αρχικό κείμενο>

5. Όσον αφορά τα δοχεία που κατασκευάζονται εν σειρά, περιλαμβανομένων των στροφίγγων και των άλλων εξαρτημάτων τους που χρησιμοποιούνται για τη μεταφορά, οι σχετικές ενέργειες επαναξιολόγησης της συμμόρφωσης που αφορούν τον επιμέρους έλεγχο κάθε εξοπλισμού, οι οποίες αναφέρονται στα σημεία 3 και 4, μπορούν να διεξάγονται από αναγνωρισμένο οργανισμό με την προϋπόθεση ότι, προηγουμένως, ένας κοινοποιημένος οργανισμός έχει πραγματοποιήσει τις σχετικές ενέργειες για την επαναξιολόγηση της συμμόρφωσης του τύπου που αναφέρεται στο σημείο 3.

>Κείμενο μετά την ψηφοφορία στο ΕΚ>

5. Όσον αφορά τα δοχεία που κατασκευάζονται εν σειρά, περιλαμβανομένων των στροφίγγων και των άλλων εξαρτημάτων τους που χρησιμοποιούνται για τη μεταφορά, οι σχετικές ενέργειες επαναξιολόγησης της συμμόρφωσης που αφορούν τον επιμέρους έλεγχο κάθε εξοπλισμού, οι οποίες αναφέρονται στα σημεία 3 και 4, μπορούν να διεξάγονται από αναγνωρισμένο οργανισμό με την προϋπόθεση ότι, προηγουμένως, ένας κοινοποιημένος οργανισμός έχει πραγματοποιήσει τις σχετικές ενέργειες για την επαναξιολόγηση της συμμόρφωσης του τύπου που αναφέρεται στο σημείο 3.

Οι κοινοποιημένοι οργανισμοί μπορούν να πραγματοποιούν επισκέψεις χωρίς προειδοποίηση προκειμένου να επαληθεύουν εάν η επαναξιολόγηση των φιαλών μαζικής παραγωγής πραγματοποιήθηκε κατά τρόπο ορθό και αποτελεσματικό.